**ՀԻՄՆԱՎՈՐՈՒՄ**

**ՀՀ ԿԱՌԱՎԱՐՈՒԹՅԱՆ «ԳՈՒՅՔ ՀԵՏ ՎԵՐՑՆԵԼՈՒ ԵՎ ՆՎԻՐԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

2021 թվականի մայիսի 5֊ին, 05100022/180421/0006140 ապրանքների տարանցման հայտարարագրով, Հայաստանի Հանրապետության քաղաքացի Գեորգես Տաբակյանի անունով, Հայաստանի Հանրապետություն է ներմուծվել 63 տեղ, 620 կգ ընդհանուր քաշով, Չինաստանի ծագմամբ, լիթիում֊իոնային մարտկոցներ՝ 85076000 ԱՏԳԱԱ ծածկագրով, որոնք հայտարարագրվել են «Հրաժարում հօգուտ պետության» մաքսային ընթացակարգով: Հիմք ընդունելով ՀՀ կառավարության 05.10.2020 թվականի թիվ 1638-Ն որոշումը և «Մաքսային կարգավորման մասին» ՀՀ օրենքի 145֊րդ հոդվածը, բեռը ՀՀ պետական եկամուտների կոմիտեի կողմից անհատույց փոխանցվել է ՀՀ բարձր տեխնոլոգիական արդյունաբերության նախարարությանը:

 Հարկ է նշել, որ Հայաստանի Հանրապետության բարձր տեխնոլոգիական արդյունաբերության նախարարությանը հանձնված գույքը ձեռք է բերվել «Արար» քաղաքակրթական հետազոտությունների հիմնադրամի ֆինանսական միջոցների հաշվին, Հայաստանի Հանրապետությունում հայտարարված ռազմական դրության ժամանակահատվածում, ռազմարդյունաբերության ոլորտում համապատասխան արտադրանքի ստեղծման և փորձարկումներ իրականացնելու նպատակով։

 Նախագծով սահմանված ընկերություններին գույքի` նվիրատվության կարգով սեփականության իրավունքի փոխանցումը պայմանավորված է այն հանգամանքով, որ ռազմական դրության ժամանակահատվածում, ընկերությունները պատվերներ իրականացնելիս առաջնորդվել են ՀՀ կառավարության կողմից իրենց առջև դրված անվտանգային մարտահրավերներին համարժեք պատասխանելու անհրաժեշտությամբ և բնականաբար ակնկալել են պետության օժանդակությունը բեռների ներմուծումը և հանձնումն արագ և առանց հավելյալ պարտավորությունների կազմակերպելու հարցում։

Միաժամանակ հարկ է նշել, որ «հրաժարում հօգուտ պետության» մաքսային ընթացակարգով ձևակերպված ապրանքների նվիրատվության կամ նվիրաբերության կարգով փոխանցումը տարբեր իրավաբանական անձանց կիրառվում է միայն ռազմական դրության ժամանակահատվածում ներմուծված բեռների նկատմամբ և ՀՀ կառավարությունը, ՀՀ֊ում հայտարարված ռազմական դրության ժամանակահատվածում և դրանից հետո նմանատիպ մի շարք որոշումներ է ընդունել՝ ելնելով անվտանգային, առողջապահական և պետության կողմից առաջնահերթ գնահատված այլ կարիքների բավարարման անհրաժեշտությունից։

Սույն որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնի:

**«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ»․**

Սույն որոշման նախագիծը չի բխում վերոնշյալ ռազմավարական փաստաթղթերից։